ועדת העבודה, הרווחה והבריאות, כנסת 18, פרוטוקול מספר 209, 2010-02-02 10:30

חיים כץ: שלום, אני פותח את ישיבת הוועדה.

חיים כץ: זכות הדיבור למציע.

חיים אורון: אני בטוח, שאתה מהר מאוד תבין למה אני מתכוון.

חיים כץ: אני מקווה.

חיים אורון: הצעת החוק באה ואומרת דבר מאוד פשוט: מתפטר זכאי לפיצויי פיטורין כמו מפוטר.

חיים אורון: המגבלות המופיעות בהצעת החוק שלי - והן היו חלק ממשא ומתן, שאני גם מוכן להמשיך אותו- מדברות על כך שלא מדובר על השנה הראשונה או השנייה, אלא על השנה השלישית.

חיים כץ: זאת הבעיה שלי.

חיים אורון: אני אומר לך, שאני לא בא לתת תשובה למי שעושה סיבובים: עובד שנה באיזשהו מקום, מקבל 5,000 שקלים פיצויים והולך למקום אחר.

חיים אורון: ברוב המקומות המסודרים, כולל איפה שאתה עובד ואיפה שאני עובד, הדבר הזה מוסדר, אלא אם כן מפטרים אדם בעילות הקשורות בגניבה ובפלילים אחרים.

חיים כץ: לא על זה מדובר.

חיים אורון: מדובר באנשים לא רק מהשכבות החלשות.

חיים אורון: מדובר באנשים שעובדים במשרדי תכנון, במשרדי עורכי דין, במשרדים של יועצים כאלה ואחרים.

חיים אורון: כאשר הם רוצים לסיים לעבוד, מחזיקים אותם.

חיים כץ: פה אין לי בעיה.

חיים אורון: עורכי הדין הכי רציניים, שבדרך כלל מייצגים את הצד השני, אומרים לי: החוק שלך מאוד צודק.

חיים אורון: 90% מהעתירות בבתי הדין לעבודה הן סביב השאלה: האם הוא פוטר או התפטר.

חיים כץ: כאשר אני ביקשתי לאפשר מעבר בין הקופות בקרנות הפנסיה, טענתי שאדם חוסך 35 שנה ועל כל שנה עודפת הוא מקבל 75% מענק פנסיוני, כאשר בפועל הוא משלם 2.4 משכורות.

חיים כץ: כלומר, בפועל הוא משלם 1.8 משכורות לשנה.

חיים כץ: אדם העובד 40-45 שנה מאבד 7 משכורות.

חיים כץ: למה שלא נוכל לתת לו להדפיס זכויות, להצמיד למדד ולעבור למקום אחר?

חיים כץ: לא ראיתי ראייה אופקית של מה שקורה היום.

חיים כץ: קורה רע לאנשים.

חיים כץ: לגבי החוק שלך – אדם עובד 40 שנה והוא בן 65 ומחליט להתפטר.

חיים כץ: הוא יקבל 100% פיצויים, הוא ידפיס זכויות ויקבל יותר מאשר היה מקבל אם הוא היה נשאר לעבוד.

חיים כץ: איפה המגבלה?

חיים כץ: יישאר לו לעבוד 24 חודשים עד גיל 67, והוא יקבל פיצויים עבור 40 חודשים.

חיים כץ: במצב כזה כל מי שיגיע לגיל 64 יתפטר.

חיים אורון: אין לי בעיה, לנעול את זה גם מלמעלה.

חיים כץ: צריך למצוא נוסחה.

חיים כץ: כל מי שיגיע לגיל 64 יגיד: אני הולך הביתה, כי שווה לי מבחינה כלכלית.

חיים אורון: אני אספר לך סיפור מהחיים שלי.

חיים אורון: לפני כמה שנים היתה תופעה בקיבוצים, שבן שעזב את הקיבוץ שכנע את אמא שלו בת ה-80 לעזוב את הקיבוץ ולקבל פיצויי עזיבה.

חיים אורון: יש תופעות כאלה.

חיים אורון: חשבו שזה יהיה גל, אבל זה לא היה גל.

חיים כץ: החוק שלך הוא חוק טוב, אבל צריך לדאוג שלא יקרה מה שקרה עם קרנות הפנסיה, שרצינו טוב ועשינו רע.

חיים כץ: אנשים לא מבינים כמה רע עשינו להם.

חיים אורון: אתה פעם ראשונה העלית נושא, שעד היום לא עלה.

חיים כץ: אני ראיתי את זה היום.

חיים אורון: מה היתה הטענה שהושמעה כלפי הצעת החוק?

חיים אורון: הטענה היתה, שההצעה מיותרת כי יש פנסיה חובה.

חיים כץ: זה קשקוש.

חיים אורון: אתה ואני מבינים שזה קשקוש, אבל בגלל זה יש התנגדות של ההסתדרות והמעסיקים.

חיים כץ: כיוון שהם עשו צו הרחבה.

חיים כץ: לא היה חוק.

חיים כץ: הם לא רוצים להגיד שהם עשו קשקוש.

חיים אורון: אני מדבר על אותה קבוצת עובדים – ובהרבה מאוד מקרים מדובר בעובדות – ששואלים אותי מה קורה עם החוק.

שלי יחימוביץ': גם אותי שואלים, מה עם החוק שלך.

חיים אורון: מה קורה?

חיים אורון: העובד מתחיל להתנהג לא בסדר, כיוון שהוא רוצה שיפטרו אותו.

חיים אורון: הוא לא רוצה להפסיד את הכסף.

שלי יחימוביץ': איך אנחנו פוטרים את הקונפליקט הזה?

חיים כץ: הצעת החוק הזו טובה עד תקרה מסוימת.

חיים כץ: אנחנו לא רוצים שיוצר מצב, בו יקומו 500 איש ויגידו שמבחינה כלכלית טוב להם ללכת.

חיים אורון: אתה מצוי בעניין.

חיים אורון: אין לי בעיה להתייעץ עם משרד האוצר.

חיים כץ: מה אומר משרד האוצר?

ג'לאל סויטאת: משרד האוצר מתנגד להחלת דין רציפות.

חיים כץ: למה?

ג'לאל סויטאת: להצעת החוק הזו יש השלכות רוחב.

חיים כץ: תסביר לי את זה.

חיים כץ: באת לוועדה בה רוצים לרדת לעומקם של דברים.

חיים כץ: תסביר לי בדיוק את השלכות הרוחב.

ג'לאל סויטאת: זה ברור שלהצעה כזו יש השלכות רוחב.

חיים כץ: איזה השלכות רוחב?

ג'לאל סויטאת: משמעותיות.

חיים כץ: לדוגמא?

ג'לאל סויטאת: הממשלה קיבלה החלטה.

חיים אורון: תגיד שבאת להודיע הודעה וזהו.

שלי יחימוביץ': אנחנו יכולים להגיד את הטקסט שלך יותר טוב ממך.

שלי יחימוביץ': זה לא נעים.

חיים כץ: אמרו לך לבוא ולהגיד, שהמשרד מתנגד.

ג'לאל סויטאת: אני באתי להביע עמדה ולהתנגד להצעת החוק.

חיים כץ: אבל אתה לא יודע למה.

חיים אורון: אז למה לא ביטלו את זה במשרדי הממשלה?

ג'לאל סויטאת: הממשלה הביעה עמדה.

חיים אורון: אם יש השלכות רוחב, תודיעו שזה לא קיים יותר.

חיים אורון: בשירות הציבורי אין בעיה.

חיים אורון: בארגונים הגדולים, בהם יש הסכמי עבודה קיבוציים, אין בעיה.

חיים אורון: על מי אנחנו באים להגן?

חיים אורון: על אותן קבוצות עובדים, שהם חלק לא קטן מציבור המועסקים, לא רק מחברות כוח אדם ומחברות ניקיון.

חיים כץ: זאת הצעה טובה, אבל צריך לחשוב ולראות איך.

חיים כץ: אני הולך לחשוב עליה ולבקש שיתמכו בה.

חיים כץ: צריך לתחום אותה.

חיים אורון: אבל בוא נחליט היום על רציפות.

חיים כץ: קיימנו דיון היום.

חיים כץ: אני לא הולך לשום מקום.

חיים כץ: אני לא מתפטר מהכנסת.

חיים אורון: האם נצביע על זה בשבוע הבא?

חיים אורון: אני רוצה לקדם את זה.

חיים אורון: כבר שתי כנסות אני מתעסק עם החוק הזה.

חיים כץ: כמה כנסות התעסקו בחוק אלמנות צה"ל?

חיים אורון: כמה כנסות התעסקו באלמן-אלמנה?

דב חנין: אתה זורע מלח על פצעיו עכשיו.

דב חנין: גם הוא מתעסק בזה.

חיים אורון: אנחנו פה בשני צדי המתרס?

דב חנין: למה?

חיים כץ: כי הוא בחור טוב.

חיים כץ: חה"כ אורון אומר: העלויות הן 1.7 מיליארד.

חיים כץ: אתה יודע מה אפשר לעשות בסכום הזה?

חיים כץ: אנחנו נפתח 7 כיתות בקיבוץ.

חיים אורון: לא נכון.

חיים אורון: אני אמרתי שהעלויות הן 1.7 מיליארד בפנסיה.

חיים אורון: אפשר לפתור בעיות לפנסיה כאשר האוצר יביא 1.7 מיליארד באופן יותר משמעותי מאשר 0.4%-1% בהשוואת הזכויות בין גבר ואישה.

חיים אורון: יש אלמנים שהם דפוקים עד כאן.

דב חנין: אנחנו יחד באותה דעה, שהאוצר צריך לממן את זה.

חיים אורון: האוצר לא ישלם.

חיים אורון: עכשיו יש עוד בג"צ.

חיים כץ: הבג"צ רוצה שאנחנו נחליט.

חיים כץ: אנחנו נחליט, שהאוצר ישלם.

חיים כץ: שהבג"צ יעשה עם זה מה שהוא רוצה.

חיים אורון: אתה בקואליציה.

חיים אורון: תחליט שהאוצר ישלם.

חיים אורון: אני אצביע בעד.

חיים כץ: אני לוקח אותך ברצינות.

חיים כץ: תן לי סעיפים, שלדעתך אפשר לתקן עם 1.7 מיליארד.

חיים כץ: עשינו תיקונים בתיקון 6, והעברנו 7 סעיפים.

חיים כץ: העמיתים שילמו 100,000,000.

חיים אורון: הייתי אומר, שמי שנפגע ברפורמה ביותר מ-5% אנחנו מפצלים אותו.

חיים כץ: האם אתה יודע על איזה עלויות אתה מדבר?

חיים כץ: אתה לא מדבר על מיליארד.

חיים אורון: אני מדבר על 25%?

חיים אורון: תבדוק את זה.

חיים אורון: תגיד לאגף שוק ההון שגייסתי מיליארד שקל באמריקה, ושיציעו איך להתמודד עם עיוותים שנוצרו בפנסיה.

חיים אורון: יש את כל הקבוצות שוועדת גולדברג לא נתנה להן 100%.

חיים כץ: אני הייתי שותף בוועדת גולדברג.

חיים כץ: ועדת גולדברג הקציבה 600,000,000 שקלים לאנשים שהעבודה שלהם היא עבודה שוחקת.

חיים אורון: אתמול היה על כך דיון שלם.

חיים כץ: אבל הם עדיין לא נתנו שקל.

חיים אורון: הוועדה התפוצצה אתמול ולא זז שקל.

חיים כץ: למה דנו בזה בוועדת כספים?

חיים כץ: זה קשור לקרנות הותיקות.

חיים כץ: אין להם סמכות.

חיים אורון: זה לא הקרנות.

חיים כץ: זה קרן לאנשים שהאריכו את תקופת העבודה שלהם מגיל 65 לגיל 67, והעבודה שלהם היא עבודה שוחקת וצריך לשפות את המעסיק.

חיים אורון: אבל הם בני 50.

חיים אורון: 600,000,000 שקלים זה לעובדות במרפאות.

שלי יחימוביץ': זה למענק ולהשמה מקצועית.

חיים אורון: אם יש עובדת בשירותי בריאות שהיא נשחקת ורוצה להחליף מקצוע, מאפשרים לה הסבה מקצועית ותשלום בתקופת ההסבה המקצועית, דמי קיום.

חיים אורון: הקימו עמותה מיוחדת, והאוצר תקע את זה עכשיו.

חיים אורון: אתמול היה דיון שלם על זה.

חיים כץ: תודה רבה, הישיבה נעולה.